ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኣትሌት ዘርእሰናይ ታደሰ፡ "ኣትለቲክስ ኣብ ኤርትራ ይዓቢ'ሎ" 29 ሕዳር 2018 ምንጪ ስእሊ, Getty Images መግለጺ ስእሊ, ዘርእሰናይ ታደሰ ኦሎምፒካዊ ኣትሌት ዘርእሰናይ ታደሰ ኣብ ዓቢ ጉያ ኢትዮጵያ ንምስታፍ ሓምሻይ ርእሱ ናብ ኢትዮጵያ ኣብ ዝመጸኣሉ ምስ ቢቢሲ ስፖርት ኣፍሪቃ ኣብ ዝገበሮ ቃለ መሕተት፡ ሰላም ንኽመጽእ ዕዉት ስራሕ ንዝሰርሑ ፕረዚደንት ኢሳይያስ ኣፈወርቅን ቀዳማይ ሚኒስተር ዶክተር ኣብይ ኣሕመድን ኣመስጊኑ። ኣብይ ኣሕመድ ናብ ኤርትራ ኣብ ዝኸደሉ ዝነበረ ሓጎስ "ስምዒትና ምቁጽጻር ዝሰኣንናሉ ህሞት'ዩ ነይሩ" ድሕሪ ምባል "ሕጂ ከኣ ህዝብታት ኢትዮጵያን ኤርትራን እንቋዕ ገጽ ንገጽ ንምርእኣይ ኣብቀዖም" ኢሉ። ኣብ'ቲ ዓቢ ጉያ ኢትዮጵያ ንምስታፍ ናብ ኣዲስ ኣበባ ዝመጸ ኦሎምፒካዊ ኣትሌት ዘርእሰናይ ታደሰ "ምስ ጋንታይ ንመጀመርታ ግዜ ናብዛ ምጭውቲ ከተማ ኣዲስ ኣበባ ምምጸአይ ሓጎስ ይስምዓኒ" ይብል። ከምቲ ተወዳደርቲ ኤርትራ ዕድመ ተቐቢሎም ናብዚ ውድድር ዝመጹ፡ ብተመሳሳሊ ተወዳደርቲ ኢትዮጵያ'ውን ኤርትራ ኣብ ተዳልዎ ዝኾነ ዓይነት ውድድር መጺኦም ክሳተፉን፡ ኤርትራውያን ከኣ ኣብ ኢትዮጵያ መጽዮም ልምምድ ክገብሩ፡ ኢትዮጵያውያንን'ውን ኣብ ኤርትራ መጽዮም ክለማመዱ ትጽቢት ከምዘለዎ ገሊጹ። እምባ ኬንያ፡ ፕሮፌሰር ናይዝጊ ከመይ ደፊሮም?
